ᱡᱤᱛᱠᱟᱹᱨ ᱢᱟᱦᱟᱸ (ᱵᱟᱝᱞᱟᱫᱮᱥ)
ᱵᱟᱝᱞᱟᱫᱮᱥ ᱨᱮᱱᱟᱜ ᱡᱤᱛᱠᱟᱹᱨ ᱢᱟᱦᱟᱸ ᱫᱚ ᱥᱚᱨᱠᱟᱨᱤ ᱵᱷᱟᱵᱮ ᱜᱮ ᱠᱚ ᱢᱟᱱᱟᱣᱟ᱾ ᱯᱨᱚᱛᱤ ᱥᱮᱨᱢᱟ ᱨᱮᱱᱟᱜ ᱤᱝᱨᱮᱡᱤ ᱑᱖ ᱰᱤᱥᱮᱢᱵᱚᱨ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱡᱤᱛᱠᱟᱹᱨ ᱢᱟᱦᱟᱸ ᱫᱚ ᱢᱟᱱᱟᱣ ᱦᱩᱭᱩᱜᱼᱟ᱾ ᱒᱒ ᱡᱟᱱᱩᱣᱟᱨᱤ ᱑᱙᱗᱒ ᱥᱮᱨᱢᱟ ᱨᱮ ᱥᱚᱨᱠᱟᱨᱤ ᱢᱤᱫᱴᱮᱱ ᱱᱳᱴᱤᱥ ᱨᱮ ᱱᱚᱣᱟ ᱢᱟᱦᱟᱸ ᱡᱟᱛᱤᱭᱳ ᱵᱷᱟᱵᱮ ᱢᱟᱱᱟᱣ ᱞᱟᱹᱜᱤᱛ ᱟᱨ ᱱᱚᱣᱟ ᱢᱟᱦᱟᱸ ᱨᱮ ᱥᱚᱨᱠᱟᱨᱤ ᱪᱷᱩᱴᱤ ᱠᱩ ᱜᱷᱳᱥᱳᱱᱟᱣ ᱠᱟᱫᱟ᱾[᱑] ᱑᱙᱗᱑ ᱥᱮᱨᱢᱟ ᱨᱮ ᱙ ᱪᱟᱸᱫᱚ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱑᱖ ᱰᱤᱥᱮᱢᱵᱚᱨ ᱰᱷᱟᱠᱟ ᱨᱮᱱᱟᱜ ᱥᱳᱨᱣᱟᱨᱫᱤ ᱢᱟᱴᱷ ᱨᱮ ᱯᱟᱠᱤᱥᱛᱟᱱ ᱦᱟᱱᱟᱫᱟᱨ ᱵᱟᱹᱦᱤᱱᱤ ᱨᱮᱱ ᱙᱑,᱖᱓᱔ ᱜᱚᱴᱟᱝ ᱦᱚᱲ ᱵᱟᱝᱞᱟᱫᱮᱥ ᱟᱨ ᱥᱤᱧᱚᱛ ᱨᱮᱱ ᱢᱮᱥᱟ ᱠᱟᱛᱮ ᱠᱚ ᱛᱮᱭᱟᱨ ᱟᱠᱟᱫ ᱡᱳᱣᱛᱷᱳ ᱵᱟᱹᱦᱤᱱᱤ ᱴᱷᱮᱱ ᱟᱱᱩᱥᱴᱷᱟᱱᱤᱠ ᱵᱷᱟᱵᱮ ᱠᱳ ᱟᱛᱛᱚᱥᱚᱢᱚᱨᱯᱚᱱ ᱞᱮᱫᱟ᱾[᱒] ᱚᱱᱟ ᱠᱷᱟᱹᱛᱤᱨ ᱫᱷᱟᱹᱨᱛᱤ ᱨᱮ ᱵᱟᱝᱞᱟᱫᱮᱥ ᱧᱩᱛᱩᱢ ᱢᱤᱫᱴᱮᱱ ᱱᱟᱣᱟ ᱫᱤᱥᱟᱹᱢ ᱵᱮᱱᱟᱣᱞᱮᱱᱟ᱾ ᱑᱖ ᱰᱤᱥᱮᱢᱵᱚᱨ ᱥᱤᱢᱨᱟᱜ ᱨᱮ ᱓᱑ ᱫᱷᱟᱣ ᱠᱟᱢᱟᱱ ᱠᱩ ᱴᱷᱩ ᱠᱟᱛᱮ ᱚᱱᱟ ᱢᱟᱦᱟᱸ ᱨᱮᱱᱟᱜ ᱠᱟᱹᱢᱤᱠᱩ ᱮᱛᱦᱚᱵᱚᱜ-ᱟ᱾ ᱯᱮᱨᱮᱰ ᱨᱮ ᱵᱟᱝᱞᱟᱫᱮᱥ ᱨᱮᱱ ᱥᱮᱱᱟᱵᱟᱹᱦᱤᱱᱤ, ᱵᱤᱢᱟᱱ ᱵᱟᱹᱦᱤᱱᱤ, ᱱᱳᱣ ᱵᱟᱹᱦᱤᱱᱤ ᱢᱤᱫ ᱥᱟᱶᱛᱮ ᱠᱳ ᱥᱮᱞᱮᱫᱚᱜᱼᱟ᱾ ᱚᱱᱟ ᱠᱩᱪᱠᱟᱣᱟᱡᱽ ᱨᱮᱱᱟᱜ ᱥᱟᱞᱟᱢ ᱫᱚ ᱨᱟᱥᱴᱨᱚᱯᱳᱛᱤ ᱵᱟᱝᱠᱷᱟᱡ ᱯᱨᱚᱫᱷᱟᱱᱢᱳᱱᱛᱨᱤᱭ ᱟᱛᱟᱝ-ᱟ᱾ ᱱᱚᱣᱟ ᱞᱟᱹᱜᱤᱛ ᱟᱭᱢᱟ ᱢᱟᱹᱱᱢᱤ ᱤᱱ ᱦᱤᱞᱟᱹᱜᱠᱩ ᱡᱟᱨᱳᱣᱟᱜᱼᱟ᱾ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱡᱟᱸᱦᱟᱸᱭ ᱠᱚ ᱡᱤᱣᱤ ᱠᱩ ᱟᱞᱟᱭ ᱟᱠᱟᱫ ᱩᱝᱠᱩ ᱫᱤᱥᱟᱹ ᱠᱟᱛᱮ ᱰᱷᱟᱠᱟ ᱨᱮᱱᱟᱜ ᱥᱟᱵᱷᱟᱨ ᱨᱮ ᱢᱮᱱᱟᱜ ᱡᱟᱛᱤᱭᱳ ᱥᱨᱤᱛᱤ ᱥᱳᱣᱫᱷᱳ ᱨᱮ ᱡᱚᱛᱚ ᱢᱟᱹᱱᱢᱤ ᱵᱟᱦᱟ ᱮᱢ ᱠᱟᱛᱮ ᱥᱚᱢᱢᱟᱱ ᱠᱩ ᱩᱫᱩᱜ ᱟᱹᱠᱩᱣᱟ᱾
ᱯᱟᱠ ᱵᱟᱹᱦᱤᱱᱤᱭᱟᱜ ᱟᱛᱛᱚᱥᱚᱢᱚᱨᱯᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱗᱑ ᱥᱮᱨᱢᱟ ᱨᱮ ᱙ ᱪᱟᱸᱫᱚ ᱞᱟᱹᱲᱦᱟᱹᱭ ᱠᱟᱛᱮ ᱯᱟᱠ ᱵᱟᱹᱦᱤᱱᱤ ᱑᱖ ᱰᱤᱥᱮᱢᱵᱚᱨ ᱨᱮ ᱟᱛᱛᱚᱥᱚᱢᱚᱨᱯᱚᱱ ᱛᱮᱠᱚ ᱵᱟᱫᱫᱷᱚ ᱞᱮᱱᱟ᱾ ᱰᱷᱟᱠᱟᱨᱮ ᱨᱮᱥᱠᱳᱨᱥ ᱢᱟᱴᱷ ᱨᱮ ᱚᱱᱟ ᱦᱤᱞᱟᱹᱜ ᱯᱟᱠᱤᱥᱛᱟᱱ ᱛᱚᱨᱚᱯᱷ ᱠᱷᱚᱱ ᱟᱛᱛᱚᱥᱚᱢᱚᱨᱯᱚᱱ ᱫᱳᱞᱤᱞ ᱨᱮ ᱡᱮᱱᱟᱨᱮᱞ ᱟᱢᱤᱨ ᱟᱵᱽᱫᱩᱞᱞᱟᱦ ᱠᱷᱟᱱ ᱱᱤᱭᱟᱡᱤ ᱟᱭᱟᱜ ᱥᱩᱦᱤᱭ ᱮᱢ ᱞᱮᱫᱟ᱾ ᱩᱱᱤ ᱫᱚ ᱡᱳᱣᱛᱷᱳ ᱵᱟᱹᱦᱤᱱᱤ ᱨᱮᱱ ᱢᱩᱬᱩᱛ ᱡᱮᱱᱟᱨᱮᱞ ᱡᱚᱜᱽᱡᱤᱛ ᱥᱤᱝ ᱟᱨᱳᱨᱟ ᱴᱷᱮᱱ ᱟᱛᱛᱚᱥᱚᱢᱚᱨᱯᱚᱱ ᱞᱮᱫᱟᱭ᱾ ᱱᱚᱣᱟ ᱟᱛᱛᱚᱥᱚᱢᱚᱨᱯᱚᱱ ᱚᱱᱩᱥᱴᱷᱟᱱ ᱨᱮ ᱵᱟᱝᱞᱟᱫᱮᱥ ᱢᱤᱠᱛᱤ ᱵᱟᱹᱦᱤᱱᱤ ᱨᱮᱱ ᱩᱯᱳ ᱥᱚᱨᱵᱟᱫᱷᱤᱱᱟᱭᱚᱠ ᱟᱵᱽᱫᱩᱞ ᱠᱳᱨᱤᱢ ᱠᱷᱳᱱᱫᱳᱠᱟᱨ ᱥᱮᱴᱮᱨᱮ ᱛᱟᱸᱦᱮ ᱠᱟᱱᱟ᱾ ᱩᱱ ᱦᱤᱞᱟᱹᱜ ᱢᱩᱠᱛᱤ ᱵᱟᱹᱦᱤᱱᱤ ᱨᱮᱱ ᱢᱩᱬᱩᱛ ᱡᱮᱱᱟᱨᱮᱞ ᱳᱥᱢᱟᱱᱤ ᱫᱟ ᱵᱟᱭ ᱛᱟᱸᱦᱮ ᱠᱟᱱᱟ᱾
ᱵᱟᱝᱞᱟᱫᱮᱥ ᱨᱮᱱᱟᱜ ᱥᱤᱠᱨᱤᱛᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱠᱤᱥᱛᱟᱱ ᱥᱮᱱᱟᱵᱟᱹᱦᱤᱱᱤᱭᱟᱜ ᱟᱛᱛᱚᱥᱚᱢᱚᱨᱯᱚᱱ ᱫᱟᱨᱟᱭᱛᱮ ᱙ ᱪᱟᱸᱫᱚ ᱫᱷᱟᱹᱵᱤᱡ ᱪᱟᱞᱟᱣᱠᱟᱱ ᱞᱟᱹᱲᱦᱟᱹᱭ ᱨᱮᱱᱟᱜ ᱢᱩᱪᱟᱹᱫ ᱦᱩᱭ ᱞᱮᱱᱟ᱾ ᱟᱨ ᱱᱚᱝᱠᱟᱛᱮ ᱵᱟᱝᱞᱟ ᱫᱮᱥ (ᱛᱟᱭᱚᱢ ᱫᱟᱨᱟᱢ ᱵᱟᱱᱟᱨ ᱟᱹᱲᱟᱹ ᱢᱤᱫ ᱠᱟᱛᱮ ᱵᱟᱝᱞᱟᱫᱮᱥ ᱦᱩᱭ ᱟᱠᱟᱱᱟ) ᱧᱩᱛᱩᱢ ᱛᱮ ᱱᱟᱣᱟ ᱫᱤᱥᱟᱹᱢ ᱛᱮᱭᱟᱨᱮᱱᱟ᱾
ᱡᱟᱛᱤᱥᱚᱝᱜᱷᱚ ᱨᱮᱱ ᱥᱚᱫᱚᱥᱥᱚ ᱯᱨᱟᱭ ᱡᱚᱛᱚ ᱫᱤᱥᱟᱹᱢ ᱜᱮ ᱵᱟᱝᱞᱟᱫᱮᱥ ᱥᱤᱠᱨᱤᱛᱤ ᱠᱳ ᱮᱢᱟᱣ ᱠᱟᱫᱮᱭᱟ᱾
ᱡᱤᱛᱠᱟᱹᱨ ᱢᱟᱦᱟᱸ ᱢᱟᱱᱟᱣ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱗᱒ ᱥᱮᱨᱢᱟ ᱠᱷᱚᱱ ᱡᱤᱛᱠᱟᱹᱨ ᱢᱟᱦᱟᱸ ᱫᱚ ᱥᱚᱨᱠᱟᱨᱤ ᱵᱷᱟᱵᱮ ᱜᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱫᱚ ᱢᱤᱫᱴᱮᱱ ᱡᱟᱹᱛᱤ ᱞᱟᱹᱜᱤᱛ ᱟᱹᱰᱤ ᱜᱩᱨᱩᱛᱛᱚ ᱜᱮᱭᱟ, ᱚᱱᱟ ᱠᱟᱨᱚᱱ ᱛᱮ ᱩᱱ ᱦᱤᱞᱟᱹᱜ ᱴᱤᱵᱷᱤ ᱠᱚᱨᱮ, ᱨᱮᱰᱤᱣᱳ ᱠᱚᱨᱮ ᱢᱩᱠᱛᱤ ᱡᱩᱫᱫᱷᱚ ᱨᱮᱱᱟᱜ ᱥᱤᱱᱮᱢᱟ, ᱱᱟᱴᱚᱠ, ᱮᱱᱮᱪ, ᱥᱤᱨᱤᱧ ᱠᱩ ᱦᱩᱭᱩᱜᱼᱟ᱾ ᱱᱚᱣᱟ ᱢᱟᱦᱟᱸ ᱨᱮ ᱵᱟᱝᱞᱟᱫᱮᱥ ᱨᱮᱱ ᱥᱟᱢᱟᱨᱤᱠ ᱵᱟᱹᱦᱤᱱᱤ ᱡᱟᱛᱤᱭᱳ ᱯᱮᱨᱮᱰ ᱢᱟᱴᱷ ᱨᱮ ᱠᱩᱪᱠᱟᱣᱟᱪ ᱠᱳ ᱟᱭᱳᱡᱚᱱᱟ᱾ ᱫᱤᱥᱟᱹᱢ ᱨᱮᱱᱟᱜ ᱡᱚᱛᱚ ᱡᱟᱜᱟ ᱨᱮᱜᱮ ᱡᱤᱛᱠᱟᱹᱨ ᱢᱟᱦᱟᱸ ᱫᱤᱥᱟᱹᱛᱮ ᱜᱟᱞᱢᱟᱨᱟᱣ, ᱮᱱᱮᱪ, ᱮᱤᱨᱤᱧ ᱠᱩ ᱠᱩ ᱦᱩᱭ ᱚᱪᱚᱭᱟ᱾ ᱱᱟᱣᱟ ᱢᱟᱦᱟᱸ ᱨᱮ ᱰᱷᱟᱠᱟ ᱨᱮᱱᱟᱜ ᱥᱟᱵᱦᱟᱨ ᱨᱮ ᱡᱟᱛᱤᱭᱳ ᱥᱨᱤᱛᱤ ᱥᱳᱣᱫᱷᱳ ᱨᱮ ᱫᱤᱥᱟᱹᱢ ᱨᱮᱱ ᱡᱚᱛᱟ ᱢᱟᱹᱱᱢᱤ ᱜᱮ ᱵᱤᱥᱮᱥ ᱥᱟᱢᱢᱟᱱ ᱠᱩ ᱩᱫᱩᱜᱟ᱾
ᱡᱤᱛᱠᱟᱹᱨ ᱢᱟᱦᱟᱸ ᱨᱮᱱᱟᱜ ᱵᱤᱥᱮᱥ ᱠᱤᱪᱷᱩ ᱜᱷᱚᱴᱚᱱᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱑᱙᱗᱑: ᱮᱥᱴᱮᱴ ᱵᱮᱝᱠ ᱚᱵ ᱯᱟᱠᱤᱥᱛᱟᱱ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱵᱟᱝᱞᱟᱫᱮᱥ ᱵᱮᱝᱠ ᱫᱚᱦᱚ ᱦᱩᱭ ᱞᱮᱱᱟ᱾[᱓]
- ᱑᱙᱗᱒: ᱜᱚᱱᱚ ᱯᱨᱚᱡᱟᱛᱳᱱᱛᱨᱤ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱦᱤᱞ ᱥᱚᱢᱵᱤᱫᱷᱟᱱ ᱩᱪᱷᱟᱹᱱ ᱦᱩᱭ ᱞᱮᱱᱟ᱾
- ᱑᱙᱗᱓: ᱑᱕ ᱰᱤᱥᱮᱢᱵᱚᱨ ᱵᱟᱝᱞᱟᱫᱮᱥ ᱜᱮᱡᱮᱴ ᱫᱟᱨᱟᱭᱛᱮ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱵᱤᱥᱮᱥ ᱮᱱᱮᱢ ᱠᱩ ᱞᱟᱹᱜᱤᱛ ᱫᱤᱥᱟᱹᱢ ᱥᱤᱨᱯᱟᱹ ᱜᱷᱳᱥᱳᱱᱟ ᱦᱩᱭ ᱞᱮᱱᱟ᱾
- ᱑᱙᱙᱖: ᱒᱕ ᱥᱮᱨᱢᱟ ᱯᱩᱨᱟᱹᱣ ᱢᱟᱱᱟᱣ ᱦᱩᱭ ᱞᱮᱱᱟ᱾
- ᱒᱐᱑᱓: ᱡᱟᱛᱤᱭᱳ ᱯᱮᱨᱮᱫ ᱢᱟᱴᱷ ᱨᱮ ᱒᱗᱑᱑᱗ ᱜᱚᱴᱟᱝ ᱢᱟᱹᱱᱢᱤ ᱵᱟᱝᱞᱟᱫᱮᱥ ᱪᱤᱨ ᱨᱮᱱᱟᱜ ᱦᱟᱹᱨᱤᱭᱟᱹᱲ ᱟᱨ ᱟᱨᱟᱜ ᱵᱞᱚᱠ ᱱᱤᱭᱟᱹᱛᱮ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚᱠᱷᱚᱡ ᱞᱟᱹᱴᱩ ᱪᱤᱨ ᱛᱮᱭᱟᱨ ᱨᱮᱱᱟᱜ ᱱᱟᱣᱟ ᱫᱷᱟᱹᱨᱛᱤ ᱨᱮᱠᱚᱨᱰ ᱠᱚ ᱛᱮᱭᱟᱨ ᱞᱮᱫᱟ᱾[᱔]
ᱡᱤᱛᱠᱟᱹᱨ ᱢᱟᱦᱟᱸ ᱨᱮ ᱵᱤᱢᱟᱱ ᱵᱟᱹᱦᱤᱱᱤᱭᱟᱜ ᱢᱚᱦᱚᱲᱟ ᱨᱮᱱᱟᱜ ᱪᱤᱛᱟᱹᱨᱠᱩ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
Mikoyan MiG-29 & Chengdu F-7 of Bangladesh Air Force fly over national parade ground
ᱟᱨᱦᱚᱸ ᱧᱮᱞᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱷᱮᱰᱟᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "ᱛᱤᱦᱤᱧ ᱢᱚᱦᱟᱱ ᱡᱤᱛᱠᱟᱹᱨ ᱢᱟᱦᱟᱸ"᱾ ᱠᱟᱞᱮᱨ ᱠᱚᱱᱴᱷᱚ᱾ ᱑᱖ ᱰᱤᱥᱮᱢᱵᱚᱨ ᱒᱐᱑᱗ ᱛᱟᱹᱨᱤᱠ ᱠᱷᱚᱱ᱾
- ↑ http://liberationwarmuseum.org/about-us
- ↑ মজিদ, মোহাম্মদ আবদুল (২০১২)। "বাংলাদেশ ব্যাংক"। ইসলাম, সিরাজুল; জামাল, আহমেদ। বাংলাপিডিয়া (দ্বিতীয় সংস্করণ)। বাংলাদেশ এশিয়াটিক সোসাইটি।
- ↑ "মানব পতাকা গড়ে গিনেস বুকে বাংলাদেশ"। দৈনিক প্রথম আলো। ৪ জানুয়ারি ২০১৪। সংগ্রহের তারিখ ১২ ডিসেম্বর ২০১৭।
On 16 December of 2015, we were out of poor country.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn sat_Olck sat_Olck sat_Olck zho_Hans ben_Beng ben_Beng eng_Latn